text: ব্রাহ্মণ হল হিন্দু বর্ণ চতুষ্টয়ের প্রথম এবং উচ্চতম বর্ণ। হিন্দুধর্মানুসারে এই বর্ণজাত ব্যক্তিগণই সমাজে শিক্ষক, আধ্যাত্মিক গুরু, শাস্ত্রজ্ঞ পণ্ডিত,আয়ুর্বেদশাস্ত্রজ্ঞ বৈদ্য এবং বিধানকর্তার ভূমিকা পালন করার অধিকারপ্রাপ্ত।বিপ্র বা ব্রাহ্মণ 
  একটি উপাধি যা কর্ম এবং গুণের মাধ্যমে মানুষ  
  অর্জন করে। জন্মানুসারে এই উপাধি আসেনা তাকে অর্জন করতে হয়।..
  
  শাস্ত্রানুসারে ব্রাহ্মণকুলজাত ব্যক্তিগণ বিপ্র (অর্থাৎ জ্ঞানী) এবং দ্বিজ অভিহিত হয়ে থাকেন।(অর্থাৎ দু'বার জাত),  ব্রহ্মান্ড পুরাণ অনুসারে দ্বিজত্ত প্রাপ্তির পর যাঁরা চোদ্দো শাস্ত্র অধ্যয়ন এ ব্রতী হতেন এবং পুনরায় উপনীত হয়ে বেদের উপবেদ রূপে আয়ুর্বেদ অধ্যয়ন করতেন তাঁদের বৈদ্যব্রাহ্মণ  বা ত্রিজ নামে অবিহিত করাহত
  
  সারস্বত ব্রাহ্মণ
  
  সারস্বত ব্রাহ্মণরাই মূল বৈদিক শ্রেণি।এরা শাকদ্বীপ(ইউরোপ)থেকে এসে ঋগ্বেদে উল্লেখিত সরস্বতী নদী বিধৌত অঞ্চল গান্ধার(আফগানিস্তান),আর্য (ইরান),পাকিস্তান অঞলে বসে বেদ দৃষ্ট হন।খৃষ্টপূর্ব তৃতীয় শতাব্দীতে এই অঞ্চল গ্রীক রাজ্যের অধিনে যায় এবং ব্যাকট্রিয়া রাজধানী হয়।তারা আস্তে আস্তে জম্বুদ্বীপ(বর্তমান ভারত) আসেন এবং বেদ প্রচার চালিয়ে যান।দ্বিতীয় শতাব্দীতে একজন সারস্বত ব্রাহ্মণ বিন্ধ্যাচল থেকে দাক্ষিণাত্য পর্যন্ত রাজা হন যা ‘বাকাটক রাজবংশ’হিসেবে পরিচিত এরাই সর্বপ্রথম পদবী হিসেবে “সেন” ব্যবহার শুরু করেন।পূরাণে এদের “মূর্ধাভিষিক্ত ব্রাহ্মণ” বা “ব্রহ্মক্ষত্রিয়” বলে উল্লেখ করা হয়েছে।এরা বৈদিক জাতির “মূর্ধা” বা মস্তকে অভিষিক্ত এবং মনুসংহিতায় বলা হয়েছে ব্রহ্মার মস্তকের সর্বোচ্চ স্থান হতে এরা জাত।এই বংশের দ্বিতীয় রুদ্র সেন এর সাথে গুপ্ত রাজবংশের প্রভাবতী গুপ্তের বিবাহ হয় এবং রাজবংশ দুটির মিত্রতা হয়। এর ফলে সারস্বত ব্রাহ্মণরা পুরো ভারতবর্ষ জুড়ে বেদ প্রচারের সুযোগ পান এবং সারা ভারতবর্ষে ছড়িয়ে পড়েন। এই সময়কে বৈদিকধর্ম ও সংস্কৃত ভাষা ও সাহিত্যের স্বর্ণযুগ হিসেবে ধরা হয়।”কৌলিন্য ও বর্ণ সমীকরণ”এর অধিকার শুধুমাত্র সারস্বত ব্রাহ্মণদের রয়েছে এরা বিভিন্ন অঞ্চলের নাম অনুযায়ী ব্রাহ্মণ সমাজের নামকরণ করেছিলেন।দাক্ষিণাত্য শাসনের সুবাদে সবচেয়ে বেশি সারস্বত ব্রাহ্মণ দাক্ষিণাত্য ও বিন্ধ্যপর্বত অঞ্চলে বসবাস করে। পাল শাসনামলের সময় গৌড় এবং কামরূপের নিকটাধীন একটি অঞ্চলে এরা বাসকরত বলে ৬ষ্ট শতাব্দীর ভাস্করবর্মার তাম্রশাসনে ব্রাহ্মণ জমিদানে এদের নাম দেখা যায়।পরবর্তীতে বরেন্দ্রসেন একটি ক্ষুদ্র রাজ্য গড়ে তোলেন যা বরেন্দ্রভূমি হিসেবে পরিচিত।এটি পাল সাম্রাজ্যের সময় সামন্তরাজ্য হিসেবে পরিচিত ছিল পরবর্তীতে এই রাজ্যের সারস্বত ব্রাহ্মণ বীরসেনের ঔরসে এবং গৌড় সারস্বত ব্রাহ্মণ কন্যা সোমটা দেবীর গর্ভজাত বংশধরেরা পাল সাম্রাজ্য অধিকার করে আসমুদ্রহিমাচল সেন সাম্রাজ্যের সূচনা করে।বৌদ্ধ প্রধান বাংলায় হিন্দু প্রাধান্য সৃষ্টি করে।বিভিন্ন অঞ্চল থেকে ব্রাহ্মণ আনয়ন করে।বিভিন্ন অঞ্চলে বৈদিকধর্ম প্রচারের জন্য দূত প্রেরণ করে।বেদানুসার বর্ণ ও কৌলিন্য সমীকরণ করে।৩যুগ বা ৩৬ বছর পরপর এই সমীকরণ হত এবং কর্মানুযায়ী বর্ণ ও কৌলিন্য নির্ধারণ হত। এই সমীকরণের কারণে সারস্বতসমাজে সম্প্রদায়ের সংখ্যা সবচেয়ে বেশি। আধুনিক হিসাব অনুযায়ী ৪৬০ প্রকারের সারস্বত শ্রেণি আছে।
  
  পঞ্চগৌড় ব্রাহ্মণ
  
  পঞ্চদ্রাবিড় ব্রাহ্মণ
  
  বৈদ্যব্রাহ্মণ
  
  বৈদিক সময়ে বঙ্গ-বিহার ও নেপালের দক্ষিনাঞ্চল নিয়ে গঠিত ছিল বিদেহ রাজ্য,বিদেহ রাজ্যের ব্রাহ্মণরা বৈদহ ব্রাহ্মণ বা বৈদ্যব্রাহ্মণ হিসেবে পরিচিত ছিলেন।তারা বৈদিক যজ্ঞাদি এবং বৈদিক চিকিৎসাশাস্ত্র চর্চা করতেন।বৈদ্য অর্থ বেদজ্ঞ হলেও কালক্রমে এটি চিকিৎসক বোঝাতে বেশি ব্যবহৃত হয়।       
  আধ্যাত্মিক ভারতীয় চিকিৎসা শাস্ত্র "আয়ুর্বেদ" অনুশীলনকারী সম্প্রদায় বৈদ্যব্রাহ্মণ হিসেবে পরিচিত।এদেরকে ত্রিজ বলেও অভিহিত করা হত।বিদেহ রাজ্যে ত্রিজভূক্তি নামে একটি অঞ্চল ছিল যা এখনো বিদ্যমান নেপালের ত্রিরাই নামক জায়গায়।বাঙলায় সবচেয়ে বেশি বৈদ্যব্রাহ্মণ দেখা যায়। সেন, গুপ্ত, সেনশর্মা, সেনগুপ্ত ইত্যাদি পদবীর সম্প্রদায় বৈদ্যব্রাহ্মণ বলে পরিচিত।যদিও সেনরা রাজশাসনে যুক্ত হলে ব্রহ্মক্ষত্রিয় বা রাজন্যব্রাহ্মণ বলে আত্মপ্রকাশ করে।
      
  প্রবীণ অনুশীলনকারী বা শিক্ষকদের সম্মানের চিহ্ন হিসাবে বৈদ্যরাজ ("চিকিৎসক-রাজা") বলা হত। কিছু অনুশীলনকারী যাদের গ্রন্থগুলির সম্পূর্ণ জ্ঞান ছিল এবং অনুশীলনে দক্ষ ছিলেন তারা প্রানাচার্য নামে পরিচিত ছিলেন। ভারতের কিছু রাজপরিবারের  ব্যক্তিগত বৈদ্য ছিল এবং তাদের রাজবৈদ্য ("রাজার চিকিৎসক") হিসাবে উল্লেখ করা হত।
  প্রচলিত একটি মতে দেবাসুরের সমুদ্র মন্থনকালে ধন্বন্তরীর জন্ম হয় এবং বৈদ্যরা তার উত্তরপুরুষ। অন্য মতে ধন্বন্তরীর জন্ম হয় জনৈক মুনির বৈদিক মন্ত্র জপের মাধ্যমে খড়ের গাদা থেকে, তাই তিনি বৈদ্য নামে পরিচিত হন। যেহেতু তার পিতা ছিল না এবং তিনি এক পালিকা মায়ের আদর-যত্নে বড় হন, সেহেতু তাকে বলা হয় অম্বষ্ঠ। বৈদ্য ব্রাহ্মণ  সম্প্রদায়ের মধ্যে এমন একটি মতও প্রচলিত আছে যে, অম্বষ্ঠ নামে সিন্ধুনদের তীরে একটি স্থান ছিল; সেখান থেকে বৈদ্যদের একটি দল দক্ষিণ ভারতে এবং অন্য একটি দল বাংলায় আসে।
  
  চক্রবর্তী
  
  বৈদিক যুগে ব্রাহ্মণদের কোন পদবী ছিলোনা। ব্রাহ্মণ গণ সবসময়ই সদাচারী, সত্যান্বেষী এবং সৎ ছিলেন। ব্রাহ্মণদের পূজা-অর্চ্চণা, বেদপাঠ ও যোগসাধনা ছিলো প্রধান কর্ম। তাছাড়া ব্রাহ্মণ গণ শিক্ষানুরাগী ছিলেন। প্রচাীণ বৈদিক যুগ হতে শিক্ষার গুরু দ্বায়িত অর্পিত ছিল ব্রাহ্মণদের ওপর, তাই টোলের শিক্ষকতা ছিলো তাদের অন্যতম পেশা। ব্রাহ্মণ গণ নিজেদের সংকল্পার্থে নিজিদের পদবী ‘দেবশর্মা’ ব্যবহার করতেন। কালক্রমে পুন্ড্র শাসন ব্যবস্থায় ব্রাহ্মণদের আচার্য্য বা শাস্ত্রী উপাধি প্রদান করা হয়। পরবর্তীতে দেবশর্মা পদবীটি হারাতে বসে। পাল সম্রাজ্যের প্রতিষ্ঠাতা ধর্মপালের শাসনকালিন বিভিন্ন অঞ্চলে ব্রাহ্মণদের মধ্যে অনেকেই রাজকার্যে যোগদান করেন। তাই ব্রাহ্মণদের সম্রাট হিসেবে ‘চক্রবর্তী’ পদবীর উদ্ভব হয়। চক্রবর্তী শব্দটি সংস্কৃত ভাষা থেকে উৎপত্তি লাভ করেছে। চক্রবর্তী শব্দের অর্থ সম্রাট। চক্রবর্তী ভাবার্থ হচ্ছে রাজ্যাধিপতি, অর্থাৎ রাজার রাজা। সহজভাবে বলতে গেলে চক্র অর্থ হচ্ছে 'চাকা' এবং বর্তী অর্থ হচ্ছে 'সুশাসন চালিয়ে যাওয়া'।
  
  রাঢ়ীয় কুলীন ব্রাহ্মণ
  চোলরাজা দেবেন্দ্র বর্মনের ছয় শতকের শিলালিপিতে উত্তর রাঢ় সম্পর্কে প্রথম উল্লেখ পাওয়া যায়। রাঢ়ের এ অংশটিকে রাজেন্দ্র চোলের এগারো শতকের তিরুমুলাই শিলালিপিতে সুস্পষ্টরূপে একটি স্বতন্ত্র ভৌগোলিক এলাকা হিসেবে উল্লেখ করা হয়েছে। ভোজবর্মনের বেলাভ তাম্রলিপিতে উত্তর রাঢ়ের সিদ্ধলা গ্রামকে ভট্টভবদেবের জন্মস্থান হিসেবে নির্দেশ করা হয়েছে। সিদ্ধলাকে পশ্চিমবঙ্গের বর্তমান বীরভূম জেলার সিদ্ধলা গ্রামের সঙ্গে এবং নৈহাটী লিপিতে উল্লিখিত বল্লহিত্তহ গ্রামকে বর্ধমান জেলার উত্তর প্রান্তের বালুটিয়ার সাথে শনাক্ত করা হয়েছে। শান্ডিল্য গোত্রীয় বন্ধ্যঘাটিগ্রামবাসী, কাশ্যপ গোত্রীয় চট্টগ্রামবাসী, ভরদ্বাজ গোত্রিয় মুখুটিগ্রামী, সাবর্ণী গোত্রীয় গাঙ্গুলি ও কুন্দলাল গ্রামী এবং বাৎস্য গোত্রীয়, ঘোষাল, কাঞ্জিলাল এবং পুতিতুন্ড এই আট গ্রামীরা রাঢ়ীয় কুলীন ব্রাহ্মণ।
  
  বারেন্দ্রীয় কুলীন ব্রাহ্মণ
  বরেন্দ্রভূমির নামকরণের পেছনে একাধিক পৌরাণিক কাহিনী প্রচলিত রয়েছে। ‘বর’ শব্দের অর্থ হচ্ছে আশীর্বাদ এবং ‘ইন্দ্র’ শব্দের অর্থ দেবতাদের রাজা। অর্থাৎ ইন্দ্রের বর বা ইন্দ্রের আশীর্বাদ থেকে যে রাজার জন্ম।অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম(পৌরাণিক কাহিনী অনুসারে)এবং তার রাজ্যটি বরেন্দ্র নামে পরিচিত ছিল।বরেন্দ্র সেন  পাল রাজা গোপালের সমসাময়িক ছিলেন সমস্ত বাংলা বৌদ্ধ অধ্যুষিত ছিল কিন্তু এই রাজ্যটি হিন্দু অধ্যুষিত ছিল।সামন্ত রাজারা একজন রাজাকে মহারাজা হিসেবে নির্বাচন করতে সভা করেন পরাক্রমশালী রাজা বরেন্দ্র সেন যোগ্য হলেও হিন্দু হওয়ায় বৌদ্ধ সামন্ত রাজারা তাকে নির্বাচন না করে "গোপালকে" মহারাজা নির্বাচন করেন।কিন্তু সেন রাজারা নিজেদের শক্তি ক্রমাগত বৃদ্ধি করে পাল সাম্রাজ্যকে নিজের হিন্দু সাম্রাজ্যে পরিণত করেন।বৌদ্ধদের পুনরায় হিন্দু সংস্কারে ফিরিয়ে এনে বর্ণ-কৌলিন্য সংস্কার করেন।বিভিন্ন জায়গা হতে ব্রাহ্মণ আনয়ন করেন। এই কাহিনীর অনুসারিগণ বিশ্বাস করেন যে, বরেন্দ্রভূমি ইন্দ্রের পক্ষ থেকে আশীর্বাদস্বরূপ।কৌলিন্য বিচার সেন রাজারা কুলশ্রেষ্ঠ রাজন্যব্রাহ্মণ ছিলেন। রামায়ণ ও মহাভারত গ্রন্থদ্বয়ে বরেন্দ্রভূমিকে ‘পুন্ড্র’ নামে অভিহিত করা হয়েছে। পুন্ড্র অঞ্চলে বসবাসকারী ব্রাহ্মণ লাহিড়ী, সান্যাল, সরখেল, মৈত্র ও ভাদুড়ী পদবী ব্যাবহার করেন।
  
  তথ্যসূত্র 
  
  বিষয়শ্রেণী:হিন্দু ধর্ম
  বিষয়শ্রেণী:হিন্দুধর্মে বর্ণপ্রথা
title: ব্রাহ্মণ (বর্ণ)